b'\n_START_ARTICLE_\nN\xc3\xb8rre S\xc3\xb8by Mark\n_START_PARAGRAPH_\nN\xc3\xb8rre S\xc3\xb8by Mark er en lille bebyggelse ca. 2 kilometer mod syd fra selve N\xc3\xb8rre S\xc3\xb8by by, ca. 10 kilometer ad Odense-Faaborg landevej (fra Odense). Bebyggelsen h\xc3\xb8rer til Faaborg-Midtfyn Kommune._NEWLINE_N\xc3\xb8rre S\xc3\xb8by Mark best\xc3\xa5r af en lille r\xc3\xa6kke huse ud til vejen samt en lille s\xc3\xb8. S\xc3\xb8en ligger ved siden af g\xc3\xa5rden "Dybendal" (Albanivej 132) overfor N\xc3\xb8rre S\xc3\xb8by gamle skole. N\xc3\xb8rre S\xc3\xb8bys gamle smedie ligger ligeledes her. Der var ogs\xc3\xa5 et bomhus (Albanivej 138), hvor man skulle betale vejafgift til S\xc3\xb8bys\xc3\xb8g\xc3\xa5rd inden passage videre._NEWLINE_Fra gammel tid fandtes en kirkeg\xc3\xa5rd for begravede spedalske, der l\xc3\xa5 i en lille mose syd\xc3\xb8st for bebyggelsen.'